CELEX: 32014R1169
Language: ro
Date: 2014-10-31 00:00:00
Title: Regulamentul de punere în aplicare (UE) nr. 1169/2014 al Comisiei din 31 octombrie 2014 de modificare a Regulamentului de punere în aplicare (UE) nr. 416/2014 privind deschiderea și modul de gestionare a unor contingente tarifare de import pentru anumite cereale originare din Ucraina

31.10.2014   
            
            
               RO
            
            
               Jurnalul Oficial al Uniunii Europene
            
            
               L 314/28
            
         REGULAMENTUL DE PUNERE ÎN APLICARE (UE) NR. 1169/2014 AL COMISIEI
   din 31 octombrie 2014
   de modificare a Regulamentului de punere în aplicare (UE) nr. 416/2014 privind deschiderea și modul de gestionare a unor contingente tarifare de import pentru anumite cereale originare din Ucraina
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 literele (a) și (c),
   întrucât:
   
               (1)
            
            
               Regulamentul (UE) nr. 374/2014 al Parlamentului European și al Consiliului (2) prevede un regim preferențial în ceea ce privește taxele vamale la importul de anumite produse originare din Ucraina. În conformitate cu articolul 3 din regulamentul menționat, produsele agricole enumerate în anexa III la regulament sunt admise la import în Uniune, în limitele contingentelor tarifare stabilite în anexa respectivă.
            
         
               (2)
            
            
               Regulamentul de punere în aplicare (UE) nr. 416/2014 al Comisiei (3) a deschis contingente tarifare pentru importul de anumite cereale originare din Ucraina până la 31 octombrie 2014 și a prevăzut modul de gestionare a acestora.
            
         
               (3)
            
            
               Regulamentul (UE) nr. 374/2014 a fost modificat prin Regulamentul (UE) nr. 1150/2014 al Parlamentului European și al Consiliului (4). În principal, modificarea vizează prelungirea aplicabilității Regulamentului (UE) nr. 374/2014 până la 31 decembrie 2015 și stabilirea cantităților contingentare pentru anul 2015.
            
         
               (4)
            
            
               Prin urmare, Regulamentul de punere în aplicare (UE) nr. 416/2014 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Modificări ale Regulamentului de punere în aplicare (UE) nr. 416/2014
   Regulamentul de punere în aplicare (UE) nr. 416/2014 se modifică după cum urmează:
   
               1.
            
            
               La articolul 1 alineatul (1), data de „31 octombrie 2014” se înlocuiește cu „31 decembrie 2015”.
            
         
               2.
            
            
               La articolul 2 alineatul (1), al doilea paragraf se înlocuiește cu următorul text:
               „Cererile de licențe de import se depun la autoritățile competente ale statelor membre în fiecare săptămână până vineri la ora 13.00, ora Bruxelles-ului. Cererile nu mai pot fi depuse:
               
                           (a)
                        
                        
                           pentru anul 2014, după ziua de vineri, 12 decembrie 2014, la ora 13.00, ora Bruxelles-ului;
                        
                     
                           (b)
                        
                        
                           pentru anul 2015, după ziua de vineri, 11 decembrie 2015, la ora 13.00, ora Bruxelles-ului.”
                        
                     
         
               3.
            
            
               Articolul 3 se înlocuiește cu următorul text:
               „Articolul 3
               Valabilitatea licențelor de import
               Perioada de valabilitate a licenței de import corespunde perioadei cuprinse între ziua eliberării efective, în conformitate cu articolul 22 alineatul (2) din Regulamentul (CE) nr. 376/2008, și sfârșitul celei de a doua luni care urmează după luna în care se încadrează respectiva zi. În orice caz, această perioadă de valabilitate expiră cel mai târziu la 31 decembrie 2014 pentru anul 2014 și, respectiv, la 31 decembrie 2015 pentru anul 2015.”
            
         
               4.
            
            
               Anexa se înlocuiește cu textul din anexa la prezentul regulament.
            
         Articolul 2
   Intrare în vigoare și aplicare
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   Se aplică de la 2 noiembrie 2014.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 octombrie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 347, 20.12.2013, p. 671.
   
      (2)  Regulamentul (UE) nr. 374/2014 al Parlamentului European și al Consiliului din 16 aprilie 2014 privind reducerea sau eliminarea taxelor vamale aplicabile mărfurilor originare din Ucraina (JO L 118, 22.4.2014, p. 1).
   
      (3)  Regulamentul de punere în aplicare (UE) nr. 416/2014 al Comisiei din 23 aprilie 2014 privind deschiderea și modul de gestionare a unor contingente tarifare de import pentru anumite cereale originare din Ucraina (JO L 121, 24.4.2014, p. 53).
   
      (4)  Regulamentul (UE) nr. 1150/2014 al Parlamentului European și al Consiliului din 29 octombrie 2014 de modificare a Regulamentului (UE) nr. 374/2014 în ceea ce privește reducerea sau eliminarea taxelor vamale aplicabile mărfurilor originare din Ucraina (JO L 313, 31.10.2014, p. 1).
   
      ANEXĂ
      
         
            „ANEXĂ
            Fără a aduce atingere modalităților de interpretare a Nomenclaturii combinate, formularea denumirii produselor se consideră ca având doar o valoare orientativă, aplicabilitatea regimului preferențial fiind determinată, în cadrul prezentei anexe, de domeniul de aplicare al codurilor NC. În cazul în care codul NC este precedat de un «ex», aplicarea regimului preferențial este determinată pe baza codului NC și a descrierii produsului.
            
                        Număr de ordine
                     
                     
                        Codul NC
                     
                     
                        Denumirea mărfurilor
                     
                     
                        Perioadă
                     
                     
                        Cantitate în tone
                     
                  
                        09.4306
                     
                     
                        1001 99 (00)
                     
                     
                        Alte tipuri de alac, grâu comun și meslin, altele decât cele pentru sămânță
                     
                     
                        Anul 2014
                        Anul 2015
                     
                     
                        950 000
                        950 000
                     
                  
                        1101 00 (15-90)
                     
                     
                        Făină de grâu comun și alac, făină de meslin
                     
                  
                        1102 90 (90)
                     
                     
                        Făină de cereale, alta decât de grâu, de meslin, de secară, de porumb, de orz, de ovăz, de orez
                     
                  
                        1103 11 (90)
                     
                     
                        Crupe și griș de grâu comun și de alac
                     
                  
                        1103 20 (60)
                     
                     
                        Pelete de grâu
                     
                  
                        09.4307
                     
                     
                        1003 90 (00)
                     
                     
                        Orz, altul decât cel destinat însămânțării
                     
                     
                        Anul 2014
                        Anul 2015
                     
                     
                        250 000
                        250 000
                     
                  
                        1102 90 (10)
                     
                     
                        Făină de orz
                     
                  
                        ex 1103 20 (25)
                     
                     
                        Pelete de orz
                     
                  
                        09.4308
                     
                     
                        1005 90 (00)
                     
                     
                        Porumb, altul decât cel destinat însămânțării
                     
                     
                        Anul 2014
                        Anul 2015
                     
                     
                        400 000
                        400 000”
                     
                  
                        1102 20 (10-90)
                     
                     
                        Făină de porumb
                     
                  
                        1103 13 (10-90)
                     
                     
                        Crupe și griș de porumb
                     
                  
                        1103 20 (40)
                     
                     
                        Pelete de porumb
                     
                  
                        1104 23 (40-98)
                     
                     
                        Boabe prelucrate de porumb